Lolland-Falsters Stifts-Tidende, 1845-06-30
J Fredags Eftermiddag bragte de fremmede Gjæster Nordens Konge-Skjald Øhlenschlæger, der boer paa Frederiksberg, og den ældste Scandinav Grundtvig, der boer paa Bakkehuset, et Hurra, hvorpaa Aftenen blev tilbragt i Tivoli. Her var foranstaltet en Afskeds Sera til dem i den lukkede Arena (Ridebanen). J Midten af denne var der opreist en stor Tønde med tre Afdelinger, fyldte med svensk Banco (en egen Composition af Punsch), Biskop og Punsch. Paa Tønden var anbragt følgende Jnskriptioner: Edite, Bibite, collegiales, post multa secula pocula nulla (Spiser, drikker, Kammerater, om hundrede Aar vanker der Jntet meer); nedenunder: "Hjælper Eder selv og Scandinavisk Banco. 8 Drenge, deels klædte som Nisser med høie, spidse, røde Huer, deels som Bachanter i Tricot med Viinløv og Hovedet og Viinløv om Lænderne, hvilken sidste Dragt tog sig meget smukt ud, forrettede Tjeneste som Mundskjenker. Paa det runde Bord, som omgav Tønden, og som var decoreret med gule, røde, hvide og blaa Drapperier og forskjellige Jnskriptioner, var der serveret kold Kost. Teltet, der bedækker Arenaen, var iøvrigt særdeles smukt udstyret med Festons af Egeløv, Blomster og de tre nordiske Rigers Faner. Af de mange Skaaler, der bleve udbragte, ville vi blot nævne Pastor Helwegs for Kongen, som blev modtagen med stormende Hurra. Tivolis Fyrværker, Hr. Gaetano Amici, gav et Fyrværkeri, hvorved han hævdede sit Navn som udmærket Kunstner. Jsær tog sig en brændende Busk paa Vandet, hvori de skandinaviske Farver: Rødt, Gult, Blaat og Hvidt vare anbragte, ganske fortræffeligt ud, ikke mindre et Træ, med røde, blaa, gule og hvide Blaalys, og der blev derfor ogsaa bragt ham et velfortjent Hurra. Foruden 1000 Billetter, som Tivoli Bestyrelsen havde skienket til det nordiske Studentermøde, skal der have været solgt 10,000 Billetter, og da Prisen var forhøiet til 3 Mk. pr. Billet, er det noget uegentlig at sige, at det var Tivoli-Bestyrelsen, som gav Festiviteten. Det er beklageligt, at der og Natten mellem 11 og 2, under Festen forefaldt nogle Uordener paa Volden ved Vesterport. De posterede Skildvagter vilde vise Publicum ned fra Volden Kl. 11, og det kom derved til Haandgribeligheder, hvorved Soldaterne bleve fratagne deres Geværer og saarede med deres egne Bajonnetter, ogsaa den vagthavende Sergeant blev molesteret, og nogle Ruder slaaede ud i Vagten. Der blev reqvireret Forstærkning fra Casernerne, men inden denne ankom, var Roligheden atter tilveiebragt. Soldaternes Saar skulle dog ikke være farlige, og da Jngen skal være arresteret, saa tør man haabe, at denne uheldige Rencontre ikke vil føre Nogen i Ulykke. - J Morges Kl. 9 reiste de norske Studenter, og Kl. 3 i Eftermiddags de svenske, efterat der paa Universitetet havde fundet en høitidelig Afsked Sted. Langelinie og Toldboden, var som ved Ankomsten besat med en tallos Mængde Mennesker, og fra begge Sider blev der hilset med Hurraraab, saa Øresundets Kyster gjenlød deraf. - Af Private, som have gjort betydelige Opoffrelser ved denne Leilighed, nævnes en Kjøbmand, der skal have givet 1000 Rbd., en Anden Logis til 20 Gjæster og 10 Vogne frit, en Tredie 300 Flasker rød Viin og 100 Flasker, Champagne, og saaledes flere, kort Gjesterne have modt al den Velvillie og Forekommenhed, som de billigt kunde vente, og de have ogsaa erkjendt den, og giengieldt den. Et aandigt Fostbroderskab er stiftet blandt Nordens Ungdom, som sandelig hverken Tid eller Afstand ville være istand til at udslette. Til Slutning ville vi tilføie, at de norske Studenter i deres Afstedstale indbøde til et Besøg i Christiania.